Na temelju članka 28. Statuta škole, a sukladno glavi III. Programa javnih potreba u srednjem odgoju i obrazovanju Grada Zagreba za 2022. (Službeni glasnik Grada Zagreba broj 31 od 27. prosinca 2021.) i članka 178. Statuta Poštanske i telekomunikacijske škole, Školski odbor je na sjednici održanoj dana 03.03.2022. donio sljedeću

**P R O C E D U R U**

**O NAČINU KORIŠTENJA VLASTITIH PRIHODA**

**I.**

Odredbe ove Procedure odnose se na vlastite prihode Škole(dalje: Prihodi) ostvarene od iznajmljivanja prostora, donacija i pomoći, prihode od imovine te ostale prihode ostvarene na tržištu u obavljanju svoje djelatnosti.

Odredbe ove Procedure ne odnose se na sredstva državnog proračuna koja doznačuje ministarstvo nadležno za znanost i obrazovanje sukladno odredbama zakona kojim se uređuje srednjoškolsko obrazovanje.

Ostvareni vlastiti prihodi Škole zadržavaju se na žiro računu ustanove, a koriste se za namjene utvrđene odlukom Školskog odbora i uz prethodnu suglasnost Gradskog ureda za obrazovanje sport i mlade.

**II.**

Osim ako drukčije nije određeno Programom javnih potreba u srednjem odgoju i obrazovanju Grada Zagreba za kalendarsku godinu i točki 3. ove Procedure ostvareni vlastiti prihodi će se koristiti za pokrivanje onih troškova koji nisu pokriveni sredstvima Proračuna Grada Zagreba za kalendarsku godinu i to do 80 % godišnjeg prihoda iz točke 1. ove Procedure koristit će se za poboljšanje uvjeta rada ustanove – prioritetno za tekuće investicijsko održavanje objekata, nabavu didaktičke i druge opreme te nabavu knjiga za školsku knjižnicu, dok će ostatak do 20% iznosa biti utrošen za ostale potrebe Škole.

**III.**

Prihodi od donacija i pomoći prvenstveno se koriste u svrhe i na način predviđen ugovorom o donaciji, odnosno odlukom o pomoći.

Prihodi od projekata prvenstveno se koriste u svrhe i na način određene pravilima donesenima od strane subjekta koji financira projekt.

**IV.**

Prihodi prikupljeni tijekom jedne kalendarske godine koji se ne utroše za podmirenje troškova iz točke II. ove Procedure nastalih u toj kalendarskoj godini, prebaciti će se u sljedeću kalendarsku godinu za podmirenje iste vrste troškova za koje su inicijalno bili namijenjeni.

**V.**

Na prijedlog ravnatelja, Školski odbor najkasnije do roka određenog Zakonom o proračunskom računovodstvu i uputama, donosi plan trošenja Prihoda u kojem će biti navedena visina očekivanih vlastitih prihoda u narednoj godini te pregled očekivanog trošenja Prihoda po pojedinim kategorijama troškova.

Ravnatelj Škole svake godine, podnosi Školskom odboru izvješće o ostvarenim Prihodima i o njihovom trošenju u prethodnoj godini.

**VI.**

Stupanjem ove procedure na snagu stavlja se van snage Procedura o načinu korištenja vlastitih prihoda od 29.06.2016.

Ova Procedura stupa na snagu danom donošenja i objavljuje se na oglasnoj ploči Škole.

KLASA: 011-03/22-03/1

URBROJ: 251-105-01-22-1

Zagreb, 03.03.2022.

Predsjednik Školskog odbora

Marko Vujnović, mag. ing. el.